wickkiey/tamil-wikipedia-chunked huggingface dataset:
# நவம்பர் 17

## பிறப்புகள்

- 9 &ndash; வெசுப்பாசியான், உரோமைப் பேரரசர் (இ. 79)
- 1865 &ndash; ஜான் சுடேன்லி பிளாசுகெட், கனடிய வானியலாளர் (இ. 1941)
- 1870 &ndash; வா. கோபாலசாமி இரகுநாத இராசாளியார், தமிழகப் புரவலர், தமிழறிஞர் (இ. 1920)
- 1870 &ndash; செர்கேய் பிளாசுக்கோ, உருசிய வானியலாளர் (இ. 1956)
- 1885 &ndash; சார்லசு ரோஷர், அமெரிக்கத் திரைப்பட ஒளிப்பதிவாளர் (இ. 1974)
- 1887 &ndash; பெர்னார்ட் மோண்ட்கோமரி, ஆங்கிலேய படைத்துறை அதிகாரி (இ. 1976)
- 1896 &ndash; லெவ் வைகாட்ஸ்கி, பலருசிய-உருசிய மெய்யியலாளர், உளவியலாளர் (இ. 1934)
- 1904 &ndash; இசாமு நொகுச்சி, அமெரிக்க கட்டிடக்கலைஞர், சிற்பி (இ. 1988)
- 1906 &ndash; சோய்செரோ ஹோண்டா, ஹோண்டா நிறுவனத்தை ஆரம்பித்த சப்பானியப் பொறியியலாளர் (இ. 1991)
- 1909 &ndash; சி. இலக்குவனார், தமிழகத் தமிழறிஞர் (இ. 1973)
- 1917 &ndash; க. வேலாயுதம், ஈழத்து எழுத்தாளர் (இ. 2009)
- 1920 &ndash; ஜெமினி கணேசன், தமிழ்த் திரைப்பட நடிகர், இயக்குநர் (இ. 2002)
- 1922 &ndash; இசுட்டான்லி கோகென், நோபல் பரிசு பெற்ற அமெரிக்க மருத்துவர்
- 1927 &ndash; கமில் சுவெலபில், செக் நாட்டுத் தமிழறிஞர் (இ. 2009)
- 1929 &ndash; பி. சி. சேகர், மலேசியத் தமிழ் வேதியியலாளர், இரப்பர் தொழிலை நவீனமயப் படுத்தியவர் (இ. 2006)
- 1930 &ndash; பிரேம்ஜி ஞானசுந்தரம், இலங்கை எழுத்தாளர், பத்திரிகையாளர் (இ. 2014)
- 1942 &ndash; காயிங் கெக் இயேவ், கம்போடியக் குற்றவாளி
- 1942 &ndash; மார்ட்டின் ஸ்கோர்செசி, அமெரிக்க இயக்குநர், நடிகர்
- 1950 &ndash; கோகிலா மகேந்திரன், ஈழத்து-ஆத்திரேலிய எழுத்தாளர், நாடகக் கலைஞர்
- 1951 &ndash; திருச்சி பிரேமானந்தா, இலங்கை-இந்தியத் துறவி (இ. 2011)
- 1952 &ndash; சிறில் ரமபோசா, தென்னாப்பிரிக்க அரசியல்வாதி
- 1972 &ndash; ரோஜா செல்வமணி, தென்னிந்தியத் திரைப்பட நடிகை
- 1978 &ndash; கீர்த்தி ரெட்டி, தெனிந்தியத் திரைப்பட நடிகை
- 1982 &ndash; யூசுஃப் பதான், இந்தியத் துடுப்பாளர்
- 1983 &ndash; கிறிஸ்டோபர் பாலோனி, அமெரிக்க எழுத்தாளர்
# நவம்பர் 17

## இறப்புகள்

- 1558 &ndash; இங்கிலாந்தின் முதலாம் மேரி (பி. 1516)
- 1796 &ndash; இரண்டாம் கத்தரீன், உருசியப் பேரரசி (பி. 1729)
- 1858 &ndash; இராபர்ட்டு ஓவன், உவெல்சு செயற்பாட்டாளர் (பி. 1771)
- 1917 &ndash; ஆகுஸ்ட் ரொடான், பிரான்சிய சிற்பி (பி. 1840)
- 1928 &ndash; லாலா லஜபதி ராய், இந்திய அரசியல்வாதி (பி. 1865)
- 1973 &ndash; மிரா அல்பாசா, பிரான்சிய-இந்திய ஆன்மீகத் தலைவர் (பி. 1878)
- 1989 &ndash; திருச்சி லோகநாதன், தமிழ்த் திரைப்படப் பின்னணிப் பாடகர் (பி. 1924)
- 2000 &ndash; இலூயீ நீல், நோபல் பரிசு பெற்ற பிரான்சிய இயற்பியலாளர் (பி. 1904)
- 2010 &ndash; பி. விருத்தாசலம், தமிழகத் தமிழறிஞர் (பி. 1940)
- 2012 &ndash; பால் தாக்கரே, மகாராட்டிர-இந்திய அரசியல்வாதி (பி. 1926)
- 2013 &ndash; டோரிஸ் லெசிங், நோபல் பரிசு பெற்ற பிரித்தானிய எழுத்தாளர் (பி. 1919)
- 2013 &ndash; பூரணி, தமிழக எழுத்தாளர் (பி. 1913)
- 2013 &ndash; திடீர் கண்ணையா, நகைச்சுவை நடிகர் (பி. 1937)
- 2015 &ndash; பித்துக்குளி முருகதாஸ், பக்திப் பாடகர் (பி. 1920)
# நவம்பர் 17

## சிறப்பு நாள்

- அனைத்துலக மாணவர் நாள்
- உலக குறைப்பிரசவ தினம்
# நவம்பர் 18

## பிறப்புகள்

- 1787 &ndash; லூயி தாகர், பிரான்சிய இயற்பியலாளர், படப்பிடிப்பாளர் (இ. 1851)
- 1836 &ndash; டபிள்யூ. எஸ். கில்பர்ட், ஆங்கிலேயக் கவிஞர் (இ. 1911)
- 1882 &ndash; ஜாக் மாரித்தேன், பிரான்சிய மெய்யியலாளர் (இ. 1973)
- 1888 &ndash; திருமலை கிருஷ்ணமாச்சாரி, இந்திய யோகா ஆசிரியர் (இ. 1989)
- 1888 &ndash; பிரான்சஸ் மரியன், அமெரிக்க எழுத்தாளர், ஊடகவியலாளர் (இ. 1973)
- 1901 &ndash; வி. சாந்தாராம், இந்திய நடிகர், இயக்குநர் (இ. 1990)
- 1910 &ndash; பதுகேஷ்வர் தத், இந்திய விடுதலைப் போராட்ட செயற்பாட்டாளர் (இ. 1965)
- 1923 &ndash; அலன் ஷெப்பர்ட், அமெரிக்க விண்வெளி வீரர் (இ. 1998)
- 1929 &ndash; பி. எஸ். சரோஜா, தமிழகத் திரைப்பட நடிகை
- 1939 &ndash; மார்கரெட் அட்வுட், கனடிய எழுத்தாளர், கவிஞர்
- 1939 &ndash; ஜான் ஓ'கீஃப், நோபல் பரிசு பெற்ற அமெரிக்க-பிரித்தானிய நரம்பணுவியல் அறிஞர்
- 1945 &ndash; மகிந்த ராசபக்ச, இலங்கையின் 6வது அரசுத்தலைவர்
- 1956 &ndash; ஜிம் விரிச், அமெரிக்கக் கணினியாளர் (இ. 2014)
- 1965 &ndash; பிரேம்குமார் குணரத்தினம், இலங்கை இடதுசாரி அரசியல் செயற்பாட்டாளர்
- 1967 &ndash; ஷோபாசக்தி, இலங்கை-பிரான்சிய தமிழ்ப் படைப்பாளி, நடிகர், போராளி
- 1968 &ndash; ஓவன் வில்சன், அமெரிக்க நடிகர்
- 1982 &ndash; நேகா பாசின், இந்தியப் பாடகி, பாடலாசிரியர்
- 1984 &ndash; நயன்தாரா, தென்னிந்தியத் திரைப்பட நடிகை
- 1992 &ndash; நேத்தன் கிரெஸ், அமெரிக்க நடிகர், இயக்குநர்
# நவம்பர் 18

## இறப்புகள்

- 1772 &ndash; மாதவராவ், மராட்டியப் பேரரசின் நான்காம் தலைமை அமைச்சர் (பி. 1745)
- 1887 &ndash; குஸ்டாவ் பெச்னர், செருமானியக் கவிஞர், மெய்யியலாளர் (பி. 1801)
- 1908 &ndash; வி. பாஷ்யம் ஐய்யங்கார், இந்திய வழக்கறிஞர், நீதியாளர் (பி. 1844)
- 1922 &ndash; மார்செல் புரூஸ்ட், பிரான்சிய எழுத்தாளர் (பி. 1871)
- 1936 &ndash; வ. உ. சிதம்பரம்பிள்ளை, இந்திய விடுதலைப் போராட்ட வீரர் (பி. 1872)
- 1952 &ndash; போல் எல்யூவார், பிரான்சியக் கவிஞர் (பி. 1895)
- 1958 &ndash; தென்கோவை ச. கந்தையபிள்ளை, இலங்கைத் தமிழறிஞர் (பி. 1880)
- 1962 &ndash; நீல்சு போர், நோபல் பரிசு பெற்ற தென்மார்க்கு இயற்பியலாளர் (பி. 1885)
- 1982 &ndash; தி. ஜானகிராமன், தமிழக எழுத்தாளர் (பி. 1921)
- 2013 &ndash; செம்பனார்கோயில் எஸ். ஆர். டி. வைத்தியநாதன், தமிழக நாதசுவரக் கலைஞர் (பி. 1929)
- 2014 &ndash; சி. ருத்ரைய்யா, இந்திய இயக்குநர், தயாரிப்பாளர் (பி. 1947)
- 2015 &ndash; கா. மீனாட்சிசுந்தரம், தமிழறிஞர் (பி. 1925)
- 2017 &ndash; திருமலை பத்மநாதன், ஈழத்து இசையமைப்பாளர்
- 2020 &ndash; அலெக்சாண்டர் துபியான்சுகி, உருசியத் தமிழ்ப் பேராசிரியர், தமிழறிஞர் (பி. 1941)
- 2021 &ndash; கே. எஸ். ஆனந்தன், ஈழத்து எழுத்தாளர் (பி. 1930)
# நவம்பர் 18

## சிறப்பு நாள்

- விடுதலை நாள் (லாத்வியா, உருசியாவிடம் இருந்து 1918)
- விடுதலை நாள் (மொரோக்கோ, பிரான்சு, மற்றும் எசுப்பானியாவிடம் இருந்து 1956)
# நவம்பர் 19

## நிகழ்வுகள்

- 461 &ndash; லிபியசு செவெரசு மேற்கு உரோமைப் பேரரசராக முடிசூடினார்.
- 636 &ndash; ராசிதீன் கலீபாக்கள் ஈராக்கின் அல்-காடிசியா நகரில் சாசானியப் பேரரசுப் படைகளைத் தோற்கடித்தனர்.
- 1493 &ndash; கிறித்தோபர் கொலம்பசு முதல் நாள் தான் கண்ட தீவின் கரையை அடைந்து அதற்கு சான் ஜுவான் பட்டீஸ்டா (பின்னாளைய புவேர்ட்டோ ரிக்கோ) எனப் பெயர் சூட்டினார்.
- 1794 &ndash; அமெரிக்கப் புரட்சிப் போரின் பின்னர் எழுந்த சில பிரச்சினைகளைத் தீர்க்கும் பொருட்டு ஐக்கிய அமெரிக்காவுக்கும் பிரித்தானியாவுக்கும் இடையில் உடன்பாடு எட்டப்பட்டது.
- 1816 &ndash; வார்சா பல்கலைக்கழகம் அமைக்கப்பட்டது.
- 1862 &ndash; இலங்கை, காலியில் இருந்து இங்கிலாந்து நோக்கிச் சென்ற *கொழும்பு* என்ற பயணிகள் கப்பல் மாலைதீவுகளுக்கு அருகே மினிக்காய் தீவில் மூழ்கியது.
- 1863 &ndash; அமெரிக்க உள்நாட்டுப் போர்: அமெரிக்க அரசுத்தலைவர் ஆபிரகாம் லிங்கன் கெட்டிசுபெர்க்கு உரையை நிகழ்த்தினார்.
- 1881 &ndash; உக்ரேனில் ஒடெசா நகரில் விண்வீழ்கல் ஒன்று வீழ்ந்தது.
- 1912 &ndash; முதலாம் பால்க்கன் போர்: செர்பிய இராணுவம் பித்தோலா நகரைக் கைப்பற்றியதன் மூலம், மாக்கடோனியாவில் ஐந்து நூற்றாண்டு கால உதுமானிய ஆட்சி முடிவுக்கு வந்தது.
- 1932 &ndash; சோவியத் தலைவர் ஜோசப் ஸ்டாலினின் இரண்டாவது மனைவி தனது வீட்டில் மர்மமான முறையில் இறந்து கிடக்கக் காணப்பட்டார்.
- 1941 &ndash; இரண்டாம் உலகப் போர்: மேற்கு ஆஸ்திரேலியாவில் *சிட்னி*, *கோர்மொரன்* ஆகிய போர்க்கப்பல்களுக்கிடையில் நிகழ்ந்த மோதலில் இரண்டும் மூழ்கின. இதில் 645 ஆத்திரேலியக் கடற்படையினரும் 77 நாட்சி ஜெர்மனியக் கடற்படையினரும் உயிரிழந்தனர்.
- 1942 &ndash; இரண்டாம் உலகப் போர்: ஸ்டாலின்கிராட் சண்டை: சோவியத் படையினர் வோல்கோகிராட் நகர் மீது மீள்தாக்குதலை ஆரம்பித்தனர். இது பின்னர் அவர்களுக்கு வெற்றியை அளித்தது.
- 1943 &ndash; பெரும் இன அழிப்பு: நாட்சிகள் மேற்கு உக்ரைனில் லிவீவ் நகரில் இருந்த யானொவ்சுக்கா வதை முகாமை முழுமையாக அழித்தனர். குறைந்தது 6,000 யூதர்கள் கொல்லப்பட்டனர்.
- 1946 &ndash; ஆப்கானித்தான், ஐசுலாந்து, சுவீடன் ஆகியன ஐநாவில் இணைந்தன.
- 1969 &ndash; அப்போலோ 12 விண்கலத்தில் சென்ற சார்ல்சு கொன்ராட், ஆலன் பீன் ஆகியோர் சந்திரனில் இறங்கி நடந்த மூன்றாவது, நான்காவது மனிதர் என்ற பெயரினைப் பெற்றனர்.
- 1969 &ndash; பிரேசில் உதைப்பந்தாட்ட வீரர் பெலே தனது 1,000வது இலக்கைப் பெற்றார்.
- 1977 &ndash; போர்த்துகல் போயிங் விமானம் ஒன்று மதீராவில் விபத்துக்குள்ளாகியதில் 131 பேர் உயிரிழந்தனர்.
- 1984 &ndash; இலங்கை இராணுவத்தின் வட மாகாணத் தளபதி பிரிகேடியர் ஆரியப்பெரும யாழ்ப்பாணம், கட்டுவன் என்ற இடத்தில் கண்ணிவெடித் தாக்குதலில் கொல்லப்பட்டார்.
- 1984 &ndash; மெக்சிக்கோ நகரில் எண்ணெய்க்குதங்களில் ஏற்பட்ட பெரும் வெடிப்புகளினால் ஏற்பட்ட தீ விபத்தில் சிக்கி 500 பேர் உயிரிழந்தனர்.
- 1985 &ndash; பனிப்போர்: அமெரிக்க அரசுத்தலைவர் ரொனால்ட் ரேகன், சோவியத் தலைவர் மிக்கைல் கொர்பச்சோவ் இருவரும் ஜெனீவாவில் முதன் முறையாகச் சந்தித்தனர்.
- 1991 &ndash; தமிழீழ காவல்துறை நிறுவப்பட்டது.
- 1999 &ndash; சீனா தனது முதலாவது சென்சூ 1 விண்கலத்தை ஏவியது.
- 2002 &ndash; கிரேக்க எண்ணெய்த் தாங்கிக் கப்பல் *பிரெஸ்டிச்* கலீசியா அருகே இரண்டாகப் பிளந்ததில், 76,000 கனமீ எண்ணெய் கசிந்தது.
- 2010 &ndash; நியூசிலாந்தில் பைக் ஆற்றுச் சுரங்கத்தில் நான்கு வெடிப்புகள் நிகழ்ந்ததில் 29 பேர் உயிரிழந்தனர்.
- 2013 &ndash; பெய்ரூத்தில் ஈரானியத் தூதரகத்தில் மேற்கொள்ளப்பட்ட இரட்டைத் தற்கொலைக் குண்டுத் தாக்குதலில் 23 பேர் கொல்லப்பட்டனர், 160 பேர் காயமடைந்தனர்.
# நவம்பர் 19

## பிறப்புகள்

- 1600 &ndash; இங்கிலாந்தின் முதலாம் சார்லசு (இ. 1649)
- 1711 &ndash; மிகைல் இலமனோசொவ், உருசிய எழுத்தாளர், அறிவியலாளர் (இ. 1765)
- 1775 &ndash; யொஃகான் இல்லிகெர், செருமானிய விலங்கியலாளர் (இ. 1813)
- 1828 &ndash; இராணி இலட்சுமிபாய், ஜான்சி பேரரசி (இ. 1858)
- 1831 &ndash; சேம்சு கார்ஃபீல்டு, அமெரிக்காவின் 20வது அரசுத்தலைவர் (இ. 1881)
- 1845 &ndash; அகனேசு கில்பெர்னே, இந்திய-ஆங்கிலேய வானியலாளர் (இ. 1939)
- 1907 &ndash; மு. திருச்செல்வம், இலங்கைத் தமிழ் அரசியல்வாதி (இ. 1976)
- 1909 &ndash; பீட்டர் டிரக்கர், ஆத்திரிய-அமெரிக்கக் கல்வியாளர், நூலாசிரியர் (இ. 2005)
- 1914 &ndash; ஏக்நாத் ராமகிருஷ்ண ரானாடே, இந்திய சுதந்திர போராட்ட செயற்பாட்டாளர், சீர்திருத்தவாதி (இ. 1982)
- 1917 &ndash; இந்திரா காந்தி, 3வது இந்தியப் பிரதமர் (இ. 1984)
- 1918 &ndash; என்றிக் சி. வான் தெ அல்ஸ்ட், இடச்சு வானியலாரும். கணிதவியலாளர் (இ. 2000)
- 1918 &ndash; தேவிபிரசாத் சட்டோபாத்தியாயா, இந்திய மார்க்சியப் புலமையாளர் (இ. 1993)
- 1923 &ndash; சலில் சௌதுரி, இந்திய இயக்குநர், இசையமைப்பாளர் (இ. 1995)
- 1928 &ndash; தாரா சிங், இந்திய மற்போர் வீரர், நடிகர், அரசியல்வாதி (இ. 2012)
- 1932 &ndash; எலினார் பிரான்சிசு கெலின், அமெரிக்க வானியலாளர் (இ. 2009)
- 1933 &ndash; ஜேக் வெல்ச், அமெரிக்கப் பொறியியலாளர், தொழிலதிபர்
- 1936 &ndash; அரவிந்த் பட்நாகர், இந்திய வானியலாளர் (இ. 2006)
- 1938 &ndash; டெட் டேர்னர், அமெரிக்கத் தொழிலதிபர்
- 1939 &ndash; எஸ். எம். கார்மேகம், இலங்கை மலையக எழுத்தாளர் (இ. 2005)
- 1951 &ndash; க. பத்மநாபா, ஈழமக்கள் புரட்சிகர விடுதலை முன்னணி நிறுவனர் (இ. 1990)
- 1951 &ndash; சீனத் அமான், இந்தியத் திரைப்பட நடிகை
- 1954 &ndash; அப்துல் பத்தா அல்-சிசி, எகிப்தின் 6வது அரசுத்தலைவர்
- 1961 &ndash; விவேக், தமிழகத் திரைப்பட நகைச்சுவை நடிகர் (இ. 2021)
- 1961 &ndash; மெக் ரையன், அமெரிக்க நடிகை
- 1975 &ndash; சுஷ்மிதா சென், இந்தித் திரைப்பட நடிகை
- 1976 &ndash; அருண் விஜய், தமிழகத் திரைப்பட நடிகர்
- 1976 &ndash; ஜேக் டோர்சி, அமெரிக்கத் தொழிலதிபர், டுவிட்டரை ஆரம்பித்தவர்களில் ஒருவர்
- 1986 &ndash; சுவேதா மோகன், இந்தியத் திரைப்படப் பின்னணிப் பாடகி
# நவம்பர் 19

## இறப்புகள்

- 498 &ndash; இரண்டாம் அனஸ்தாசியுஸ் (திருத்தந்தை)
- 1665 &ndash; நிக்கோலா போசின், பிரான்சிய-இத்தாலிய ஓவியர் (பி. 1594)
- 1806 &ndash; இரண்டாம் ஷா ஆலம், இந்தியாவின் 16-வது முகலாயப் பேரரசர் (பி. 1728)
- 1828 &ndash; பிராண்ஸ் சூபேர்ட், ஆத்திரிய இசையமைப்பாளர் (பி. 1797)
- 1975 &ndash; பிரான்சிஸ்கோ பிராங்கோ, எசுப்பானியப் பிரதமர் (பி. 1892)
- 1975 &ndash; சாலமன் பிக்கெல்னர், உருசிய-சோவியத் வானியலாளர் (பி. 1921)
- 1982 &ndash; எஸ். ஏ. அசோகன், தமிழகத் திரைப்பட நடிகர் (பி. 1931)
- 1984 &ndash; சி. வி. வேலுப்பிள்ளை, இலங்கை மலையக எழுத்தாளர், அரசியல்வாதி, தொழிற்சங்கவாதி (பி. 1914)
- 1998 &ndash; புச்சியித்தா தெத்துசுயா, சப்பானிய-அமெரிக்கக் கல்வியாளர் (பி. 1920)
- 2008 &ndash; எம். என். நம்பியார், தென்னிந்திய நடிகர் (பி. 1919)
- 2011 &ndash; பேசில் ட'ஒலிவேரா, தென்னாப்பிரிக்கத் துடுப்பாளர் (பி. 1931)
- 2013 &ndash; பிரடெரிக் சேங்கர், நோபல் பரிசு பெற்ற ஆங்கிலேய வேதியியலாளர் (பி. 1918)
- 2017 &ndash; சார்லஸ் மேன்சன், அமெரிக்க மதத் தலைவர், கொலையாளி (பி. 1934)
- 2019 &ndash; டி. எம். ஜயரத்ன, இலங்கையின் 14-வது பிரதமர் (பி. 1931)
- 2022 &ndash; ஏ. கே. கருணாகரன், இலங்கை கருநாடக இசைப் பாடகர் (பி. 1945)
# நவம்பர் 19

## சிறப்பு நாள்

- பன்னாட்டு ஆண்கள் நாள்
- உலகக் கழிவறை நாள்
- விடுதலை நாள் (மாலி)
# நவம்பர் 20

## பிறப்புகள்

- 1750 &ndash; திப்பு சுல்தான், மைசூர் பேரரசர் (இ. 1799)
- 1858 &ndash; செல்மா லோவிசா லேகர்லாவ், நோபல் பரிசு பெற்ற சுவீடிய எழுத்தாளர் (இ. 1940)
- 1889 &ndash; எட்வின் ஹபிள், அமெரிக்க வானியலாளர் (இ. 1953)
- 1905 &ndash; மினூ மசானி, இந்திய அரசியல்வாதி (இ. 1998)
- 1910 &ndash; எம். கே. ராதா, தென்னிந்திய நாடக, திரைப்பட நடிகர் (இ. 1985)
- 1923 &ndash; நாடின் கார்டிமர், நோபல் பரிசு பெற்ற தென்னாப்பிரிக்க எழுத்தாளர் (இ. 2014)
- 1925 &ndash; இராபர்ட் எஃப் கென்னடி, அமெரிக்க அரசியல்வாதி (இ. 1968)
- 1929 &ndash; மில்கா சிங், இந்தியத் தடகள விளையாட்டு வீரர் (இ. 2021)
- 1940 &ndash; ஏரியே வார்செல், இசுரேலிய-அமெரிக்க வேதியியலாளர்
- 1940 &ndash; வெண்டி டோனிகர், அமெரிக்க இந்து சமய ஆய்வாளர்
- 1942 &ndash; ஜோ பைடன், அமெரிக்க அரசியல்வாதி
- 1946 &ndash; மாசுக்கோவின் மறைமுதுவர் கிரீல், உருசிய மரபுவழித் திருச்சபை ஆயர்
- 1950 &ndash; தேவா, தென்னிந்தியத் திரைப்பட இசையமைப்பாளர், பாடகர்
- 1956 &ndash; வம்சி, இந்தியத் திரைப்பட இயக்குநர்
- 1957 &ndash; குட்லக் ஜொனத்தன், நைஜீரியாவின் 14வது அரசுத்தலைவர்
- 1962 &ndash; ராஜ்குமார் கிரானி, இந்தியத் திரைப்பட இயக்குநர், தயாரிப்பாளர்
- 1965 &ndash; ராதா மோகன், தமிழ்த் திரைப்பட இயக்குநர்
- 1969 &ndash; சசிகலா அண்ணாசாகேப் ஜொல்லே, இந்திய அரசியல்வாதி
- 1976 &ndash; ஜான் விஜய், தென்னிந்தியத் திரைப்பட நடிகர்
- 1980 &ndash; சாலினி, தென்னிந்தியத் திரைப்பட நடிகை
- 1989 &ndash; தன்சிகா, தமிழகத் திரைப்பட நடிகை
- 1989 &ndash; பபிதா குமாரி, இந்திய மல்யுத்த வீரர்
- 1994 &ndash; பிரியங்கா அருள் மோகன், தென்னிந்தியத் திரைப்பட நடிகை
- 2000 &ndash; மெகுலி கோஷ், இந்திய துப்பாக்கி சுடுதல் விளையாட்டு வீரர்
# நவம்பர் 20

## இறப்புகள்

- 1861 &ndash; பியர்ரே பிரெடெரிக் சாரசு, பிரான்சியக் கணிதவியலாளர் (பி. 1798)
- 1882 &ndash; என்றி டிரேப்பர், அமெரிக்க மருத்துவர், வானியலாளர் (பி. 1837)
- 1910 &ndash; லியோ டால்ஸ்டாய், உருசிய எழுத்தாளர் (பி. 1828)
- 1934 &ndash; வில்லெம் தெ சிட்டர், இடச்சுக் கணிதவியலாளர், இயற்பியலாளர், வானியலாளர் (பி. 1872)
- 1952 &ndash; பெனிடெட்டோ குரோசே, இத்தாலிய இலக்கியவாதி, வரலாற்றாசிரியர், அரசியல்வாதி (பி. 1866)
- 1963 &ndash; ஜி. ராமநாதன், தமிழ்த் திரைப்பட இசையமைப்பாளர்
- 1975 &ndash; பிரான்சிஸ்கோ பிராங்கோ, எசுப்பானியப் பிரதமர் (பி. 1892)
- 1988 &ndash; பெலிக்சு யூரியேவிச் சீகல், சோவியத் வானியலாளர் (பி. 1920)
- 2022 &ndash; ஆரூர்தாஸ், தமிழ்த் திரைப்பட கதை, வசன எழுத்தாளர் (பி. 1931)
# நவம்பர் 20

## சிறப்பு நாள்

- புரட்சி நாள் (மெக்சிக்கோ)
- ஆசிரியர் நாள் (வியட்நாம்)
- திருநர் நினைவு நாள் (அகனள், அகனன், ஈரர், திருனர் சமூகம்)
# நவம்பர் 21

## பிறப்புகள்

- 1694 &ndash; வோல்ட்டயர், பிரான்சிய வரலாற்றாளர், மெய்யியலாளர் (இ. 1778)
- 1854 &ndash; பதினைந்தாம் பெனடிக்ட் (திருத்தந்தை) (இ. 1922)
- 1902 &ndash; ஐசக் பாஷவிஸ் சிங்கர், நோபல் பரிசு பெற்ற போலந்து-அமெரிக்க எழுத்தாளர் (இ. 1991)
- 1933 &ndash; த. இராசலிங்கம், இலங்கைத் தமிழ் அரசியல்வாதி
- 1938 &ndash; ஹெலன், ஆங்கிலோ-பர்மிய இந்தியத் திரைப்பட நடிகை
- 1941 &ndash; ஆனந்திபென் படேல், இந்தியாவின் குசராத் முதலமைச்சர்
- 1949 &ndash; கே. கோவிந்தராஜ், இலங்கையின் மலையக எழுத்தாளர் (இ. 2009)
- 1968 &ndash; ஆயு உத்தமி, இந்தோனேசிய எழுத்தாளர்
# நவம்பர் 21

## இறப்புகள்

- 1555 &ndash; அகிரிகோலா சார்சியஸ், செருமானிய கனிமவியலாளர், கல்வியாளர் (பி. 1490)
- 1912 &ndash; வலையட்டூர் வெங்கையா, இந்தியக் கல்வெட்டாய்வாளர், வரலாற்றாளர் (பி. 1864)
- 1970 &ndash; ச. வெ. இராமன், நோபல் பரிசு பெற்ற இந்திய இயற்பியலாளர் (பி. 1888)
- 1991 &ndash; தி. சு. அவிநாசிலிங்கம் செட்டியார், இந்திய வழக்கறிஞர், அரசியல்வாதி, விடுதலைப் போராட்ட செயற்பாட்டாளர் (பி. 1903)
- 1994 &ndash; மால்கம் ஆதிசேசையா, இந்தியக் கல்வியாளர், பொருளியலாளர் (பி. 1910)
- 1996 &ndash; அப்துஸ் சலாம், நோபல் பரிசு பெற்ற பாக்கித்தானிய-ஆங்கிலேய இயற்பியலாளர் (பி. 1926)
- 2012 &ndash; அஜ்மல் கசாப், பாக்கித்தானிய தீவிரவாதி (பி. 1987)
- 2022 &ndash; ஔவை நடராசன், தமிழகத் தமிழறிஞர், பேச்சாளர் (பி. 1936)
# நவம்பர் 21

## சிறப்பு நாள்

- மரியாவைக் காணிக்கையாக அர்ப்பணித்தல் (கிறித்தவம்)
- உலகத் தொலைக்காட்சி நாள்
- தேசிய மாவீரர் வாரம் ஆரம்பம் (தமிழீழம்)
# நவம்பர் 22

## பிறப்புகள்

- 1830 &ndash; ஜல்காரிபாய், இந்திய விடுதலைப் போராட்ட செயற்பாட்டாளர் (இ. 1858)
- 1839 &ndash; வண்ணச்சரபம் தண்டபாணி சுவாமிகள், தமிழிசை அறிஞர் (இ. 1898)
- 1890 &ndash; சார்லஸ் டி கோல், பிரான்சின் 18வது அரசுத்தலைவர் (இ. 1970)
- 1898 &ndash; லயனல் ராபின்ஸ், பிரித்தானியப் பொருளியல் அறிஞர் (இ. 1984)
- 1904 &ndash; மரே ராஜம், தமிழகத் தொழிலதிபர், பதிப்பாளர், கொடையாளர் (இ. 1986)
- 1904 &ndash; இலூயீ நீல், நோபல் பரிசு பெற்ற பிரான்சிய இயற்பியலாளர் (இ. 2000)
- 1939 &ndash; முலாயம் சிங் யாதவ், இந்திய அரசியல்வாதி
- 1943 &ndash; பில்லி ஜீன் கிங், அமெரிக்க டென்னிசு வீராங்கனை
- 1954 &ndash; திண்டுக்கல் ஐ. லியோனி, ஆசிரியர், மேடைப் பேச்சாளர்
- 1958 &ndash; ஜேமி லீ குர்திஸ், அமெரிக்க நடிகை
- 1966 &ndash; சஞ்சய் காத்வி, இந்திய திரைப்பட இயக்குநர்
- 1967 &ndash; பொறிஸ் பெக்கர், செருமானிய-சுவிசு டென்னிசு வீரர்
- 1967 &ndash; மார்க் ருஃப்பால்லோ, அமெரிக்க நடிகர்
- 1968 &ndash; ரஸ்மஸ் லெர்டெர்ஃப், பி.எச்.பி நிரல் மொழியைக் கண்டுபிடித்தவர்
- 1969 &ndash; மர்ஜானே சத்ரபி, ஈரானிய எழுத்தாளர்
- 1970 &ndash; மாவன் அத்தப்பத்து, இலங்கைத் துடுப்பாளர்
- 1984 &ndash; ஸ்கார்லெட் ஜோஹான்சன், அமெரிக்க நடிகை
- 1986 &ndash; ஆஸ்கர் பிஸ்டோரியஸ், தென்னாப்பிரிக்க ஓட்டப்பந்தய வீரர்
- 1990 &ndash; கார்த்திக் ஆர்யன், இந்திய நடிகர்
# நவம்பர் 22

## இறப்புகள்

- 1718 &ndash; பிளாக்பியர்ட், ஆங்கிலேயக் கடல் கொள்ளைக்காரன் (பி. 1680)
- 1774 &ndash; ராபர்ட் கிளைவ், ஆங்கிலேய இராணுவ வீரர், அரசியல்வாதி (பி. 1725)
- 1907 &ndash; ஆசப் ஆல், அமெரிக்க வானியலாளர் (பி. 1829)
- 1944 &ndash; ஆர்த்தர் எடிங்டன், ஆங்கிலேய வானியலாளர் (பி. 1882)
- 1963 &ndash; ஆல்டசு அக்சுலி, ஆங்கிலேய எழுத்தாளர் (பி. 1894)
- 1963 &ndash; ஜான் எஃப். கென்னடி, அமெரிக்காவின் 35வது அரசுத்தலைவர் (பி. 1917)
- 1967 &ndash; சிதம்பரநாதன் செட்டியார், தமிழகத் தமிழறிஞர், மொழியியலாளர் (பி. 1907)
- 1967 &ndash; தாரா சிங், சீக்கிய சமய, அரசியல் தலைவர் (பி. 1885)
- 1974 &ndash; ஜெரால்டு மவுரிசு கிளெமான்சு, அமெரிக்க வானியலாளர் (பி. 1908)
- 1988 &ndash; ரேமாண்ட் டார்ட், ஆத்திரேலியத் தொல்லியலாளர். புதைபடிவ ஆய்வாளர் (பி. 1893)
- 1997 &ndash; தி. சதாசிவம், தமிழகப் பத்திரிகையாளர், திரைப்படத் தயாரிப்பாளர் (பி. 1902)
- 2011 &ndash; சுவெத்லானா அலிலுயேவா, உருசிய-அமெரிக்க எழுத்தாளர் (பி. 1926)
- 2011 &ndash; லின் மர்குலிஸ், அமெரிக்க உயிரியலாளர் (பி. 1938)
- 2012 &ndash; பி. கோவிந்த பிள்ளை, இந்திய அரசியல்வாதி (பி. 1926)
- 2015 &ndash; சலாகுதீன் காதர் சௌத்ரி, வங்காளதேச அரசியல்வாதி (பி. 1949)
- 2016 &ndash; எம். பாலமுரளிகிருஷ்ணா, கருநாடக இசைப் பாடகர், இசைக்கலைஞர் (பி. 1930)
- 2016 &ndash; எம். ஜி. கே. மேனன், இந்திய இயல்பியலாளர் (பி. 1928)
- 2025 &ndash; ஈரோடு தமிழன்பன், தமிழகக் கவிஞர் (பி. 1933)
# நவம்பர் 22

## சிறப்பு நாள்

- விடுதலை நாள் (லெபனான், பிரான்சிடம் இருந்து 1943)
- ஆசிரியர் நாள் (கோஸ்ட்டா ரிக்கா)
# நவம்பர் 23

## பிறப்புகள்

- 1837 &ndash; யோகான்னசு வான் டெர் வால்சு, நோபல் பரிசு பெற்ற டச்சு இயற்பியலாளர் (இ. 1923)
- 1864 &ndash; பிரீட்ரிக் வில்கெல்ம் வான் சுத்ரூவ, செருமானிய-உருசிய வானியலாளர் (பி. 1793)
- 1869 &ndash; வால்டெமர் பவுல்சன், தென்மார்க்குப் பொறியியலாளர் (இ. 1942)
- 1872 &ndash; ஆஷ் துரை, பிரித்தானிய அரசி திருநெல்வேலி மாவட்ட ஆட்சியாளர், நீதிபதி (இ. 1911)
- 1897 &ndash; நீரத் சந்திர சவுத்ரி, வங்காளதேச-ஆங்கிலேய வரலாற்றாளர், எழுத்தாளர் (இ. 1999)
- 1908 &ndash; நிக்கலாய் நோசவ், சோவியத் குழந்தைகள் எழுத்தாளர் (இ. 1976)
- 1916 &ndash; பி. கே. பேஜ், ஆங்கிலேய-கனடிய கவிஞர் (இ. 2010)
- 1921 &ndash; சுரதா, தமிழகக் கவிஞர், எழுத்தாளர் (இ. 2006)
- 1923 &ndash; ஏ. எல். சீனிவாசன், தமிழ்த் திரைப்படத் தயாரிப்பாளர் (இ. 1977)
- 1926 &ndash; சத்திய சாயி பாபா, தென்னிந்தியத் துறவி, இந்து மெய்யியலாளர் (இ. 2011)
- 1926 &ndash; தி. சு. கிள்ளிவளவன், தமிழக அரசியல்வாதி, எழுத்தாளர், இதழாளர் (இ. 2015)
- 1932 &ndash; செ. வை. சண்முகம், தமிழக மொழியியலாளர், கல்வெட்டாய்வாளர்
- 1939 &ndash; ஜீவா ஜீவரத்தினம், ஈழத்துக் கவிஞர், எழுத்தாளர் (இ. 1997)
- 1953 &ndash; பிரான்சீஸ் காப்ரே, பிரான்சியப் பாடகர்
- 1962 &ndash; நிக்கோலசு மதுரோ, வெனிசுவேலா அரசுத்தலைவர்
- 1972 &ndash; விஜயகலா மகேசுவரன், இலங்கை அரசியல்வாதி
- 1977 &ndash; பிரகாஷ் வீர் சாஸ்திரி, சமற்கிருத அறிஞர், அரசியல்வாதி (பி. 1923)
- 1979 &ndash; கெல்லி புரூக், ஆங்கிலேய நடிகை
- 1986 &ndash; நாக சைதன்யா, தெலுங்குத் திரைப்பட நடிகர்
- 1990 &ndash; பூர்ணிதா, தென்னிந்தியத் திரைப்பட, தொலைக்காட்சி நடிகை.
- 1992 &ndash; மைலே சைரஸ், அமெரிக்க நடிகை
# நவம்பர் 23

## இறப்புகள்

- 1826 &ndash; யோகான் எலர்ட் போடே, செருமானிய வானியலாளர் (பி. 1747)
- 1844 &ndash; தாமசு ஜேம்சு எண்டர்சன், இசுக்காட்டிய வானியலாளர், கணிதவியலாளர் (பி. 1798)
- 1910 &ndash; ஆக்டேவ் சானுட், அமெரிக்க கட்டுமானப் பொறியாளரும் வான்பறத்தலின் முன்னோடி (பி. 1832)
- 1937 &ndash; ஜகதீஷ் சந்திர போஸ், வங்காளதேச-இந்திய இயற்பியலாளர், உயிரியலாளர், தொல்லியலாளர் (பி. 1858)
- 1976 &ndash; ஆன்றே மால்றோ, பிரான்சிய எழுத்தாளர் (பி. 1901)
- 1976 &ndash; மு. திருச்செல்வம், இலங்கைத் தமிழ் அரசியல்வாதி (பி. 1907)
- 1977 &ndash; பிரகாஷ் வீர் சாஸ்திரி, சமக்கிருத அறிஞர் (பி. 1923)*1990 &ndash; ரூவால் டால், பிரித்தானிய எழுத்தாளர் (பி. 1916)
- 1983 &ndash; லலிதா, தென்னிந்தியத் திரைப்பட நடிகை, நடனக் கலைஞர் (பி. 1930)
- 1990 &ndash; ரூவால் டால், பிரித்தானியப் புதின எழுத்தாளர் (பி. 1916)
- 1992 &ndash; மு. அருணாசலம், தமிழகத் தமிழறிஞர் (பி. 1909)
- 2003 &ndash; முரசொலி மாறன், தமிழக அரசியல்வாதி (பி. 1934)
- 2012 &ndash; வீரபாண்டி எஸ். ஆறுமுகம், தமிழக அரசியல்வாதி (பி. 1937)
- 2014 &ndash; செல்வா கனகநாயகம், ஈழத்துப் பேராசிரியர், எழுத்தாளர்
- 2016 &ndash; கே. சுபாஷ், தமிழ், இந்தித் திரைப்பட இயக்குநர், திரைக்கதை ஆசிரியர்
- 2022 &ndash; முத்து சிவலிங்கம், இலங்கை அரசியல்வாதி (பி. 1943)
- 2025 &ndash; குமாரி கமலா, தென்னிந்திய நடிகை, பரதநாட்டியக் கலைஞர் (பி. 1934)
# நவம்பர் 23

## சிறப்பு நாள்

- திருத்தந்தை முதலாம் கிளமெண்டு திருவிழா (கத்தோலிக்கம், ஆங்கிலிக்கம், லூதரனியம்)
# நவம்பர் 24

## பிறப்புகள்

- 1632 &ndash; பரூக் இசுப்பினோசா, இடச்சு மெய்யியலாளர் (இ. 1677)
- 1784 &ndash; சக்கரி தைலர், அமெரிக்காவின் 12வது அரசுத்தலைவர் (இ. 1850)
- 1888 &ndash; டேல் கார்னெகி, அமெரிக்க எழுத்தாளர் (இ. 1955)
- 1914 &ndash; அபுல் அஸன் அலி அஸனி நத்வி, இந்திய இசுலாமிய அறிஞர் (இ. 1999)
- 1918 &ndash; கிருஷ்ண சைதன்யா, மலையாள இலக்கியவாதி, மதிப்புரைஞர் (இ. 1994)
- 1924 &ndash; தத்தினேனி பிரகாஷ் ராவ், தென்னிந்தியத் திரைப்பட இயக்குநர் (இ. 1992)
- 1934 &ndash; கரோலின் கர்லெசு, அமெரிக்க வானியலாளர் (இ. 1987)
- 1939 &ndash; எஸ். ஏ. ஐ. மத்தியு, இலங்கைத் தமிழ்ப் பன்னூலாசிரியர் (இ. 2016)
- 1943 &ndash; மான்டெக் சிங் அலுவாலியா, இந்தியப் பொருளியலாளர், ஆட்சிப் பணி அதிகாரி
- 1955 &ndash; இயன் போத்தம், ஆங்கிலேயத் துடுப்பாளர்
- 1961 &ndash; அருந்ததி ராய், இந்திய எழுத்தாளர்
- 1968 &ndash; அனுர குமார திசாநாயக்க, இலங்கை அரசியல்வாதி
- 1969 &ndash; ருமேஸ் களுவித்தாரன, இலங்கைத் துடுப்பாளர்
# நவம்பர் 24

## இறப்புகள்

- 1675 &ndash; குரு தேக் பகதூர், இந்திய ஆன்மீகத் துறவி (பி. 1621)
- 1834 &ndash; ஜான் கில்லிஸ், இசுக்கொட்லாந்து தாவரவியலாளர் (பி. 1792)
- 1891 &ndash; லிட்டன் பிரபு, ஆங்கிலேய கவிஞர் (பி. 1831)
- 1953 &ndash; வி. ஆர். இராமச்சந்திர தீட்சிதர், தமிழக இந்தியவியலாளர் (பி. 1896)
- 1973 &ndash; ஏ. எம். ஏ. அசீஸ், இலங்கை கல்வியாளர், அரசியல்வாதி, எழுத்தாளர் (பி. 1911)
- 1980 &ndash; என்றியேட்டா கில் சுவோப், அமெரிக்க வானியலாளர் (பி. 1902)
- 2002 &ndash; ஜான் ரால்ஸ், அமெரிக்க மெய்யியலாளர் (பி. 1921)
- 2004 &ndash; ஆர்தர் ஹெய்லி, ஆங்கிலேய-கனடிய எழுத்தாளர் (பி. 1920)
- 2005 &ndash; தனுஷ்கோடி ராமசாமி, தமிழக எழுத்தாளர் (பி. 1945)
- 2009 &ndash; சமாக் சுந்தரவேஜ், தாய்லாந்தின் 25வது பிரதமர் (பி. 1935)
- 2011 &ndash; அனுருத்த ரத்வத்தை, இலங்கை அரசியல்வாதி, இராணுவ அதிகாரி (பி. 1938)
- 2014 &ndash; முரளி தியோரா, இந்திய அரசியல்வாதி (பி. 1937)
- 2015 &ndash; ஏ. எஸ். பொன்னம்மாள், தமிழக அரசியல்வாதி, சமூக சேவகர்
- 2018 &ndash; அம்பரீசு, கன்னடத் திரைப்பட நடிகர், அரசியல்வாதி (பி. 1952)
# நவம்பர் 24

## சிறப்பு நாள்

- படிவளர்ச்சி நாள் (கொண்டாட்ட நாட்கள்)
- ஆசிரியர் நாள் (துருக்கி)
# நவம்பர் 25

## பிறப்புகள்

- 1835 &ndash; ஆண்ட்ரூ கார்னேகி, இசுக்கொட்டிய-அமெரிக்கத் தொழிலதிபர் (இ. 1919)
- 1844 &ndash; கார்ல் பென்ஸ், செருமானியத் தொழிலதிபர் (இ. 1929)
- 1880 &ndash; லெனார்ட் வூல்ஃப், ஆங்கிலேய அரசியல் கோட்பாட்டாளர், எழுத்தாளர், பதிப்பாளர் (இ. 1969)
- 1881 &ndash; இருபத்திமூன்றாம் யோவான் (திருத்தந்தை) (இ. 1963)
- 1915 &ndash; அகஸ்தோ பினோசெட், சிலியின் 30வது அரசுத்தலைவர் (இ. 2006)
- 1926 &ndash; ரங்கநாத் மிஸ்ரா, இந்தியாவின் 21வது தலைமை நீதிபதி (இ. 2012)
- 1956 &ndash; திருவாரூர் பக்தவத்சலம், தென்னிந்திய மிருதங்க இசைக் கலைஞர்
- 1965 &ndash; டக்ரே ஸ்காட், இசுக்கொட்டிய நடிகர்
- 1978 &ndash; ராக்கி சாவந்த், இந்தியத் திரைப்பட நடிகை
# நவம்பர் 25

## இறப்புகள்

- 1943 &ndash; இராசா சாண்டோ, தமிழ்த் திரைப்பட நடிகர், இயக்குநர், தயாரிப்பாளர் (பி. 1894)
- 1950 &ndash; யொகான்னசு வி. யென்சென், நோபல் பரிசு பெற்ற தென்மார்க்கு எழுத்தாளர் (பி. 1873)
- 1960 &ndash; மிராபல் சகோதரிகள், டொமினிக்கன் குடியரசுப் போராளிகள்
- 1964 &ndash; துவாரம் வேங்கடசுவாமி நாயுடு, தெலுங்கு கருநாடக, வயலின் இசைக் கலைஞர் (பி. 1893)
- 1973 &ndash; வி. ஏ. அழகக்கோன், இலங்கை அரசியல்வாதி (பி. 1903)
- 1974 &ndash; ஊ தாண்ட், பர்மிய வழக்கறிஞர், ஐநாவின் 3வது பொதுச் செயலர் (பி. 1909)
- 1984 &ndash; ஒய். பி. சவாண், இந்தியாவின் 5வது துணைப் பிரதமர் (பி. 1913)
- 1997 &ndash; ஹேஸ்டிங்ஸ் கமுசு பண்டா, மாலாவியின் 1வது அரசுத்தலைவர் (பி. 1898)
- 2014 &ndash; சிதாராதேவி, இந்திய நடிகை, நடனக் கலைஞர் (பி. 1920)
- 2016 &ndash; நேஷனல் செல்லையா, தென்னிந்தியத் திரைப்பட ஒளிப்படக் கலைஞர் (பி. 1936)
- 2016 &ndash; பிடல் காஸ்ட்ரோ, கியூபாவின் 15வது அரசுத்தலைவர், புரட்சியாளர் (பி. 1926)
# நவம்பர் 25

## சிறப்பு நாள்

- விடுதலை நாள், (சுரிநாம், நெதர்லாந்திடம் இருந்து 1975)
- பெண்களுக்கு எதிரான அனைத்துலக வன்முறை ஒழிப்பு நாள்
# நவம்பர் 27

## பிறப்புகள்

- 1701 &ndash; ஆன்டர்சு செல்சியசு, சுவீடன் வானியலாளர், இயற்பியலாளர் (இ. 1744)
- 1888 &ndash; கணேஷ் வாசுதேவ மாவ்லங்கர், இந்திய அரசியல்வாதி (இ. 1956)
- 1899 &ndash; ஆ. பூவராகம் பிள்ளை, தமிழகத் தமிழறிஞர் (இ. 1973)
- 1903 &ndash; லார்ஸ் ஒன்சாகர், நோபல் பரிசு பெற்ற நோர்வே-அமெரிக்க வேதியியலாளர் (இ. 1976)
- 1907 &ndash; ஹரிவன்சராய் பச்சன், இந்தியக் கவிஞர், நூலாசிரியர் (இ. 2003)
- 1911 &ndash; பே டெல் முண்டோ, பிலிப்பீனிய மருத்துவர் (இ. 2011)
- 1930 &ndash; பி. வி. வனஜா பாய், இந்திய சமூக செயற்பாட்டாளர் (இ. 2007)
- 1940 &ndash; புரூசு லீ, அமெரிக்க-சீன நடிகர், தற்காப்புக்கலை நிபுணர் (இ. 1973)
- 1942 &ndash; ஜிமி ஹென்றிக்ஸ், அமெரிக்க கித்தார் கலைஞர், பாடகர் (இ. 1970)
- 1942 &ndash; மிருதுளா சின்கா, இந்திய எழுத்தாளர், அரசியல்வாதி
- 1952 &ndash; பப்பி லஹரி, இந்தியப் பாடகர்
- 1960 &ndash; யூலியா திமொஷென்கோ, உக்ரைனின் 10வது பிரதமர்
- 1965 &ndash; பால்ராஜ், தமிழீழ விடுதலைப் புலிகள் அமைப்பின் முதுநிலைத் தளபதி (இ. 2008)
- 1972 &ndash; ரிசாத் பதியுதீன், இலங்கை அரசியல்வாதி
- 1973 &ndash; சத்தியேந்திர துபே, இந்தியப் பொறியாளர் (இ. 2003)
- 1977 &ndash; உதயநிதி ஸ்டாலின், தமிழகத் திரைப்பட நடிகர், தமிழ்நாட்டு அரசியல்வாதி
- 1986 &ndash; சுரேஷ் ரைனா இந்தியத் துடுப்பாட்டக்காரர்
# நவம்பர் 27

## இறப்புகள்

- கிமு 8 &ndash; ஓராசு, உரோமைக் கவிஞர் (பி. கிமு 65)
- 1852 &ndash; அடா லவ்லேஸ், ஆங்கிலேயக் கணிதவியலாளர் (பி. 1815)
- 1875 &ndash; ரிச்சாட் கிறிஸ்தோபர் ஹரிங்டன், ஆங்கிலேய வானியலாளர் (பி. 1826)
- 1950 &ndash; தி. சதாசிவ ஐயர், ஈழத்துத் தமிழறிஞர், புலவர் (பி. 1882)
- 1982 &ndash; லெப்டினன்ட் சங்கர், ஈழப்போராட்டத்தில் இறந்த விடுதலைப் புலிகளின் முதல் போராளி (பி. 1960)
- 1989 &ndash; கே. ஏ. சுப்பிரமணியம், இலங்கை இடதுசாரி அரசியல் செயற்பாட்டாளர் (பி. 1931)
- 2003 &ndash; ஹரிவன்சராய் பச்சன், இந்தியக் கவிஞர் (பி. 1907)
- 2003 &ndash; சத்தியேந்திர துபே, இந்தியப் பொறியாளர் (பி. 1973)
- 2008 &ndash; வி. பி. சிங், 7வது இந்தியப் பிரதமர் (பி. 1931)
- 2010 &ndash; எஸ். ஜேசுரத்தினம், இலங்கை வானொலி, மேடை நாடக, திரைப்பட நடிகர் (பி. 1931)
- 2014 &ndash; பிலிப் ஹியூஸ், ஆத்திரேலியத் துடுப்பாளர் (பி. 1988)
- 2023 &ndash; எம். பி. என். பொன்னுசாமி, தமிழக நாதசுவரக் கலைஞர் (பி. 1933)
# நவம்பர் 27

## சிறப்பு நாள்

- மாவீரர் நாள் (தமிழீழம்) (தமிழீழம், இலங்கை)
- ஆசிரியர் நாள் (எசுப்பானியா)
# நவம்பர் 28

## பிறப்புகள்

- 1293 &ndash; எசுன் தெமுர் கான், சீனப் பேரரசர் (இ. 1328)
- 1757 &ndash; வில்லியம் பிளேக், ஆங்கிலேயக் கவிஞர், ஓவியர் (இ. 1827)
- 1820 &ndash; பிரெட்ரிக் எங்கெல்சு, செருமானிய-ஆங்கிலேய மார்க்சிய மெய்யியலாளர் (இ. 1895)
- 1826 &ndash; மத்வேய் கூசெவ், உருசிய வானியலாளர் (இ. 1866)
- 1864 &ndash; ஜேம்ஸ் ஆலன், ஆங்கிலேய மெய்யியலாளர், நூலாசிரியர் (இ. 1912)
- 1901 &ndash; எட்வினா மவுண்ட்பேட்டன், மவுண்ட்பேட்டன் பிரபுவின் மனைவி (இ. 1960)
- 1907 &ndash; ஆல்பர்டோ மொராவியா, இத்தாலிய எழுத்தாளர், இதழாளர் (இ. 1990)
- 1918 &ndash; வி. கே. வெள்ளையன், இலங்கை மலையகத் தொழிற்சங்கவாதி, அரசியல்வாதி (இ. 1971)
- 1927 &ndash; சுல்தான் அப்துல் ஹாலிம், மலேசிய மன்னர் (இ. 2017)
- 1927 &ndash; எச். வி. ஹண்டே, தமிழக மருத்துவர், அரசியல்வாதி
- 1945 &ndash; அமர் கோசுவாமி, இந்திய எழுத்தாளர், பத்திரிக்கையாளர்
- 1961 &ndash; அல்போன்சா குயூரான், மெக்சிக்கோ இயக்குநர்
- 1962 &ndash; யோன் சுருவாட், அமெரிக்க நடிகர்
- 1966 &ndash; பு. ரவிசங்கர், தென்னிந்தியத் திரைப்பட நடிகர்
- 1967 &ndash; ஆன்னா நிக்கோல் இசுமித், அமெரிக்க நடிகை (இ. 2007)
- 1976 &ndash; ரயன் குவான்டென், ஆத்திரேலிய நடிகர்
- 1984 &ndash; மேரி எலிசபெத் வின்ச்டீத், அமெரிக்க நடிகை
- 1985 &ndash; சித்தார்த் வேணுகோபால், தமிழ்த் திரைப்பட நடிகர்
- 1992 &ndash; ஆடம் ஹிக்ஸ், அமெரிக்க நடிகை
# நவம்பர் 28

## இறப்புகள்

- 1694 &ndash; மட்சுவோ பாஷோ, சப்பானியக் கவிஞர் (பி. 1644)
- 1859 &ndash; வாசிங்டன் இர்விங், அமெரிக்க எழுத்தாளர் (பி. 1783)
- 1872 &ndash; மேரி சோமர்வில்லி, இசுக்கொட்லாந்து-இத்தாலிய வானியலாளர், கணிதவியலாளர் (பி. 1780)
- 1873 &ndash; காத்தரினா சுகார்பெல்லினி, இத்தாலிய வானியலாளர் (பி. 1808)
- 1890 &ndash; ஜோதிராவ் புலே, இந்திய மெய்யியலாளர், செயற்பாட்டாளர் (பி. 1827)
- 1893 &ndash; அலெக்சாண்டர் கன்னிங்காம், பிரித்தானியத் தொல்லியலாளர் (பி. 1814)
- 1925 &ndash; ஆல்பிரட் பெரோ, பிரான்சிய இயற்பியலாளர் (பி. 1863)
- 1939 &ndash; ஜேம்ஸ் நெய்ஸ்மித், கூடைப்பந்தாட்ட விளையாட்டைக் கண்டுபிடித்த கனடியர் (பி. 1861)
- 1954 &ndash; என்ரிக்கோ பெர்மி, நோபல் பரிசு பெற்ற இத்தாலிய-அமெரிக்க இயற்பியலாளர் (பி. 1901)
- 1968 &ndash; எனிட் பிளைட்டன், ஆங்கிலேய எழுத்தாளர் (பி. 1897)
- 2009 &ndash; பொ. ம. இராசமணி, தமிழகத் தமிழறிஞர் (பி. 1936)
# நவம்பர் 28

## சிறப்பு நாள்

- விடுதலை நாள் (அல்பேனியா, துருக்கியிடம் இருந்து 1912)
- விடுதலை நாள் (மூரித்தானியா, பிரான்சிடம் இருந்து 1960)
- விடுதலை நாள் (பனாமா, எசுப்பானியாவிடம் இருந்து 1821)
- குடியரசு நாள் (புருண்டி)
- குடியரசு நாள் (சாட்)
# நவம்பர் 29

## நிகழ்வுகள்

- 1394 &ndash; கொரிய மன்னர் யி சொங்-கை தலைநகரை கேசாங்கில் இருந்து அன்யாங்கிற்கு (இன்றைய சியோல்) மாற்றினார்.
- 1549 &ndash; திருத்தந்தைத் தேர்தல் (1549–50) ஆரம்பமானது.
- 1612 &ndash; சுவாலி என்ற இடத்தில் (இன்றைய குசராத்து மாநிலத்தில்) போர்த்துக்கீசருக்கும் கிழக்கிந்திய நிறுவன படைகளுக்குமிடையே இடம்பெற்ற போரில் ஆங்கிலேயர் வெற்றி பெற்றனர்.
- 1729 &ndash; நாட்செசு பழங்குடியினர் மிசிசிப்பியில் பிரெஞ்சுக் குடியேறிகளான 138 ஆண்கள், 35 பெண்கள், 56 குழந்தைகளைப் படுகொலை செய்தனர்.
- 1732 &ndash; தெற்கு இத்தாலி, நாபொலியில் 6.6 அளவு நிலநடுக்கம் ஏற்பட்டதில் 1,940 பேர் உயிரிழந்தனர்.
- 1781 &ndash; அடிமைகளை ஏற்றிச்சென்ற *சொங்* என்ற பிரித்தானியக் கப்பல் மாலுமிகள் காப்பீடு பெறுவதற்காக 133 ஆப்பிரிக்கர்களைக் கொன்று கடலுக்குள் எறிந்தனர்.
- 1783 &ndash; அமெரிக்காவின் நியூ செர்சி மாநிலத்தில் 5.3 அளவு நிலநடுக்கம் ஏற்பட்டது.
- 1807 &ndash; நெப்போலியப் படைகள் போர்த்துகலுக்கு முன்னேறியதை அடுத்து ஆறாம் யோவான் மன்னர் லிஸ்பனில் இருந்து அரச குடும்பத்தினருடன் வெளியேறி பிரேசிலுக்கு சென்றார்.
- 1830 &ndash; போலந்தில் உருசியாவின் ஆட்சிக்கெதிராக புரட்சி வெடித்தது.
- 1847 &ndash; வாசிங்டனில் மதப்பரப்புனர் மார்க்கசு விட்மன், அவரது மனைவி மற்றும் 15 பேர் அமெரிக்கப் பழங்குடிகளினால் கொல்லப்பட்டனர்.
- 1850 &ndash; புருசியா ஆத்திரியாவின் தலைமையில் செருமன் கூட்டமைப்பில் சேர சம்மதித்தது.
- 1855 &ndash; துருக்கியில் தாதியர் பயிற்சிக்காக புளோரன்ஸ் நைட்டிங்கேல் நிதியம் நிறுவப்பட்டது.
- 1877 &ndash; தாமசு ஆல்வா எடிசன் போனோகிராப் என்ற ஒலிப்பதிவுக் கருவியை முதற்தடவையாகக் காட்சிப்படுத்தினார்.
- 1890 &ndash; சப்பானில் முதலாவது நாடாளுமன்றம் கூடியது.
- 1899 &ndash; பார்சிலோனா கால்பந்துக் கழகம் அமைக்கப்பட்டது.
- 1915 &ndash; கலிபோர்னியாவில் சாண்டா கட்டலீனா தீவின் பல முக்கிய கட்டடங்கள் தீப்பற்றி எரிந்தன.
- 1922 &ndash; ஹவார்ட் கார்ட்டர் பண்டைய எகிப்தின் துட்டன்காமுன் மன்னனின் கல்லறையை பொதுமக்களின் பார்வைக்கு திறந்து விட்டார்.
- 1929 &ndash; அமெரிக்கர் ரிச்சார்ட் பயேர்ட் தென் முனை மேல் பறந்த முதல் மனிதரானார்.
- 1944 &ndash; இரண்டாம் உலகப் போர்: அல்பேனியா விடுவிக்கப்பட்டது.
- 1945 &ndash; யுகோசுலாவிய கூட்டு மக்கள் குடியரசு அமைக்கப்பட்டது.
- 1947 &ndash; முதலாம் இந்தோ-சீனப் போர்: வியட்நாமில் மீ டிராக் என்ற இடத்தில் பிரெஞ்சுப் படைகள் பெரும்பாலும் பெண்கள், குழந்தைகளடங்கிய 300 பேரைப் படுகொலை செய்தன.
- 1947 &ndash; பாலத்தீனத்தைப் பிரிப்பதென ஐக்கிய நாடுகள் பொதுச் சபை முடிவெடுத்தது.
- 1950 &ndash; வட கொரியா மற்றும் சீனப் படைகள் ஐநா படைகளை வட கொரியாவிலிருந்து வெளியேறும்படி செய்தனர்.
- 1961 &ndash; நாசாவின் மேர்க்குரி-அட்லஸ் 5 விண்கலம் சிம்பன்சி ஒன்றை ஏற்றிக்கொண்டு விண்ணுக்கு அனுப்பப்பட்டது. இது பூமியை இரு தடவைகள் சுற்றிவந்து புவேர்ட்டோ ரிக்கோவில் இறங்கியது.
- 1963 &ndash; கனடிய விமானம் மொன்ட்ரியாலில் விபத்துக்குள்ளாகியதில் 118 பேர் உயிரிழந்தனர்.
- 1982 &ndash; ஐக்கிய நாடுகள் பொதுச் சபை சோவியத் படைகளை ஆப்கானித்தானில் இருந்து உடனடியாக விலகும்படி சோவியத் ஒன்றியத்தைக் கேட்டது.
- 1986 &ndash; சுரிநாம் இராணுவம் மொய்வானா கிராமத்தைத் தாக்கி 39 பொதுமக்களைக் கொன்றது.
- 1987 &ndash; தென் கொரிய விமானம் தாய்-பர்மிய எல்லைக்கருகில் வெடித்துச் சிதறியதில் 115 பேர் கொல்லப்பட்டனர்.
- 2006 &ndash; அணுவாயுதங்களை எடுத்துச் சென்று 700 கி.மீ. தூரம் உள்ள இலக்குகளைத் தாக்கக்கூடிய *ஷாகீன் 1* என்ற ஏவுகணை சோதனையை பாக்கித்தான் வெற்றிகரமாக நடத்தியது.
# நவம்பர் 29

## பிறப்புகள்

- 1803 &ndash; கிறிஸ்டியன் டாப்ளர், ஆத்திரியக் கணிதவியலாளர், இயற்பியலாளர் (இ. 1853)
- 1835 &ndash; டோவாகர் சிக்சி, சீனப் பேரரசி (இ. 1908)
- 1901 &ndash; சோபா சிங், இந்திய ஓவியர் (இ. 1986)
- 1908 &ndash; என். எஸ். கிருஷ்ணன், தமிழகத் திரைப்பட நகைச்சுவை நடிகர் (இ. 1957)
- 1913 &ndash; எஸ். வி. சகஸ்ரநாமம், தமிழக நாடக, திரைப்பட நடிகர் (இ. 1988)
- 1913 &ndash; பெஞ்சமின் மர்க்கரியான், ஆர்மேனிய-சோவியத் வானியற்பியலாளர் (இ. 1985)
- 1924 &ndash; பாறசாலை பி. பொன்னம்மாள், கேரளக் கர்நாடக இசைக்கலைஞர் (இ. 2021)
- 1932 &ndash; ஜாக் சிராக், பிரான்சின் 22வது அரசுத்தலைவர் (இ. 2019)
- 1936 &ndash; ஆ. வேலுப்பிள்ளை, ஈழத்துத் தமிழறிஞர், பேராசிரியர் (இ. 2015)
- 1963 &ndash; திலீபன், தமிழீழ விடுதலைப் புலிப் போராளி (இ. 1987)
- 1963 &ndash; லலித் மோடி, இந்தியத் தொழிலதிபர்
- 1977 &ndash; யூனுஸ் கான், பாக்கித்தானியத் துடுப்பாளர்
- 1982 &ndash; ரம்யா, இந்திய நடிகை, அரசியல்வாதி
# நவம்பர் 29

## இறப்புகள்

- 1530 &ndash; தாமஸ் வோல்சி, இங்கிலாந்தின் உயராட்சித் தலைவர் (பி. 1470)
- 1694 &ndash; மார்செல்லோ மால்பிகி, இத்தாலிய உயிரியலாளர், மருத்துவர் (பி. 1628)
- 1872 &ndash; மேரி சோமர்வில்லி, இசுக்காட்டிய-இத்தாலிய வானியலாளர், கணிதவியலாளர்.
- 1924 &ndash; ஜாக்கோமோ புச்சீனி, இத்தாலிய இசையமைப்பாளர் (பி. 1858)
- 1989 &ndash; அ. மருதகாசி, திரைப்படப் பாடலாசிரியர் (பி. 1920)
- 1993 &ndash; ஜெ. ஆர். டி. டாட்டா, பிரான்சிய-இந்தியத் தொழிலதிபர் (பி. 1904)
- 2008 &ndash; ஜோர்ன் உட்சன், தென்மார்க்கு கட்டிடக்கலைஞர் (பி. 1918)
- 2010 &ndash; எஸ். சிவநாயகம், இலங்கை ஊடகவியலாளர் (பி. 1930)
- 2011 &ndash; இந்திரா கோஸ்வாமி, அசாமிய எழுத்தாளர், பத்திரிகையாசிரியர் (பி. 1942)
- 2011 &ndash; எம். ஏ. அப்துல் மஜீத், இலங்கை அரசியல்வாதி (பி. 1926)
- 2013 &ndash; பாலகுமாரன் மகாதேவா, இலங்கைத் தமிழ்க் கல்வியாளர் (பி. 1921)
- 2023 &ndash; என்றி கிசிஞ்சர், நோபல் பரிசு பெற்ற செருமானிய-அமெரிக்க அரசியல்வாதி (பி. 1923)
# நவம்பர் 29

## சிறப்பு நாள்

- பலத்தீன மக்களுடனான ஒற்றுமைக்கான பன்னாட்டு நாள்
- விடுதலை நாள் (அல்பேனியா)
- குடியரசு நாள் (யுகோசுலாவியா)
- ஒற்றுமை நாள் (வனுவாட்டு)
# நவம்பர் 30

## நிகழ்வுகள்

- 977 &ndash; புனித உரோமைப் பேரரசர் இரண்டாம் ஒட்டோ பாரிசு மீதான முற்றுகையை நிறுத்தி, பின்வாங்கினார்.
- 1700 &ndash; சுவீடனின் பன்னிரண்டாம் சார்லசு தலைமையில் 8.500 இராணுவத்தினர் எஸ்தோனியாவில் நார்வா என்ற இடத்தில் பெரும் உருசியப் படைகளை வென்றனர்.
- 1718 &ndash; நோர்வேயின் பிரெட்ரிக்ஸ்டன் கோட்டை முற்றுகையின் போது சுவீடன் மன்னன் பன்னிரண்டாம் சார்லசு இறந்தார்.
- 1782 &ndash; அமெரிக்கப் புரட்சிப் போர்: பாரிசு உடன்படிக்கை: அமெரிக்காவிற்கும் மற்றும் பெரிய பிரித்தானியாவுக்கும் இடையே ஆரம்ப அமைதி உடன்பாடு பாரிசில் கையெழுத்திடப்பட்டது.
- 1786 &ndash; புனித உரோமைப் பேரரசர் இரண்டாம் லியோப்பால்டின் தலைமையிலான டசுக்கனி மரணதண்டனையை இல்லாதொழித்த முதலாவது நாடு என்ற பெருமையைப் பெற்றது.
- 1803 &ndash; எசுப்பானிய அமெரிக்கா, மற்றும் பிலிப்பீன்சில் பெரியம்மைக்கு எதிரான தடுப்பூசி இடுவதற்கான மூன்றாண்டுத் திட்டத்துக்கான பயணம் பால்மீசு என்ற மருத்துவர் தலைமையில் எசுப்பானியாவில் இருந்து ஆரம்பிக்கப்பட்டது.
- 1803 &ndash; லூசியானா வாங்கல்: எசுப்பானியா லூசியானாவை பிரான்சுக்கு அதிகாரபூர்வமாகக் கையளித்தது. 20 நாட்களின் பின்னர் பிரான்சு இப்பிரதேசத்தை ஐக்கிய அமெரிக்காவுக்கு விற்றது.
- 1806 &ndash; நெப்போலியனின் படைகள் போலந்து தலைநகர் வார்சாவைக் கைப்பற்றின.
- 1853 &ndash; கிரிமியப் போர்: உருசியப் பேரரசின் கடற்படை வடக்கு துருக்கியில் உள்ள சினோப் என்ற இடத்தில் உதுமானியரின் படைகளைத் தோற்கடித்தன.
- 1872 &ndash; முதலாவது பன்னாட்டுக் காற்பந்துப் போட்டி கிளாஸ்கோவில் இசுக்காட்லாந்துக்கும் இங்கிலாந்துக்கும் இடையில் இடம்பெற்றது.
- 1908 &ndash; பென்சில்வேனியாவில் மரியான்னா என்ற இடத்தில் சுரங்கம் ஒன்றில் ஏற்பட்ட வெடிவிபத்தில் 154 பேர் கொல்லப்பட்டனர்.
- 1917 &ndash; முதலாம் உலகப் போர்: யாழ்ப்பாணத்தைச் சேர்ந்த ஆர். ஐயாத்துரை என்ற லான்ஸ் கோப்ரல் போரில் ஈடுபட்டு இறந்தார்.
- 1936 &ndash; இலண்டனில் பளிங்கு அரண்மனை தீப்பற்றி எரிந்து அழிந்தது.
- 1939 &ndash; பனிக்காலப் போர்: சோவியத் படைகள் பின்லாந்தை முற்றுகையிட்டு எல்சிங்கி மீது குண்டுகளை வீசீன.
- 1947 &ndash; பலத்தீன் உள்நாட்டுப் போர் ஆரம்பம். இது இசுரேல் என்ற நாட்டை உருவாக்க வழி வகுத்தது.
- 1954 &ndash; அமெரிக்காவில் அலபாமா மாநிலத்தில் சிலக்கோகா என்ற இடத்தில் விண்வீழ்கல் ஒன்று வீடு ஒன்றில் வீழ்ந்ததில் ஒரு பெண் கொல்லப்பட்டார்.
- 1962 &ndash; பர்மாவைச் சேர்ந்த யூ தாண்ட் ஐக்கிய நாடுகள் சபையின் 3வது பொதுச் செயலராகத் தெரிவானார்.
- 1966 &ndash; ஐக்கிய இராச்சியத்திடம் இருந்து பார்படோசு விடுதலை பெற்றது.
- 1967 &ndash; ஐக்கிய இராச்சியத்திடம் இருந்து தெற்கு யேமன் விடுதலை பெற்றது.
- 1967 &ndash; சுல்பிகார் அலி பூட்டோ பாக்கித்தான் மக்கள் கட்சியை ஆரம்பித்தார்.
- 1971 &ndash; ஈரான் ஐக்கிய அரபு அமீரகத்தின் டன்பு என்ற இரண்டு தீவுகளைக் கைப்பற்றியது.
- 1981 &ndash; பனிப்போர்: ஜெனீவாவில் ஐக்கிய அமெரிக்கா மற்றும் சோவியத் பிரதிநிதிகள் ஐரோப்பாவில் நிலைகொண்டுள்ள நடுத்தர அணுவாயுத ஏவுகணைகளைக் குறைக்க பேச்சுவார்த்தையை ஆரம்பித்தனர்.
- 1995 &ndash; அமெரிக்க அரசுத்தலைவர் பில் கிளின்டன் வட அயர்லாந்துக்குப் பயணம் மேற்கொண்டு, அங்கு வட அயர்லாந்து அமைதிப் பேச்சுக்களுக்கு ஆதரவாக உரையாற்றி, தீவிரவாதிகளை அவர் "நேற்றைய மனிதர்" எனக் கூறினார்.
- 1995 &ndash; வளைகுடாப் போர் முடிவுக்கு வந்தது.
- 2000 &ndash; நாசா தனது 101-வது விண்ணோடத் திட்டத்தை ஆரம்பித்தது.
- 2012 &ndash; கொங்கோ குடியரசு, பிராசவில்லி நகரில் சரக்கு வானூர்தி ஒன்று நகரக் குடியிருப்புகளின் மீது வீழ்ந்ததில் 32 பேர் உயிரிழந்தனர்.
# நவம்பர் 30

## பிறப்புகள்

- 1508 &ndash; ஆன்ட்ரே பல்லாடியோ, இத்தாலியக் கட்டிடக் கலைஞர் (இ. 1580)
- 1667 &ndash; ஜோனதன் ஸ்விப்ட், அயர்லாந்து எழுத்தாளர் (இ. 1745)
- 1761 &ndash; சிமித்சன் டெனண்ட், ஆங்கிலேய வேதியியலாளர் (இ. 1815)
- 1825 &ndash; வில்லியம்-அடோல்ஃப் பூகுவேரோ, பிரான்சிய ஓவியர் (இ. 1905)
- 1835 &ndash; மார்க் டுவெய்ன், அமெரிக்க எழுத்தாளர் (இ. 1910)
- 1858 &ndash; ஜகதீஷ் சந்திர போஸ், இந்திய இயற்பியலாளர் (இ. 1937)
- 1869 &ndash; நில்சு குஸ்டாப் டேலன், நோபல் பரிசு பெற்ற சுவீடன் இயற்பியலாலர் (இ. 1937)
- 1874 &ndash; வின்ஸ்டன் சர்ச்சில், ஐக்கிய இராச்சியத்தின் பிரதமர், நோபல் பரிசு பெற்றவர் (இ. 1965)
- 1888 &ndash; கோவைக்கிழார், தமிழகத் தமிழறிஞர், வழக்குரைஞர் (இ. 1969)
- 1902 &ndash; திருக்கண்ணபுரம் விஜயராகவன், இந்தியக் கணிதவியலாளர் (இ. 1955)
- 1904 &ndash; ச. து. சுப்பிரமணிய யோகி, தமிழகத் தமிழறிஞர், கவிஞர் (இ. 1963)
- 1912 &ndash; ந. சிதம்பர சுப்பிரமணியன், தமிழக எழுத்தாளர் (இ. 1977)
- 1923 &ndash; வி. என். ஜானகி, தென்னிந்தியத் திரைப்பட நடிகை, தமிழ்நாட்டின் 5வது முதலமைச்சர் (இ. 1996)
- 1931 &ndash; ரூமிலா தாப்பர், இந்திய வரலாற்றியலாளர்
- 1943 &ndash; டெரன்சு மாலிக், அமெரிக்க இயக்குநர்
- 1945 &ndash; வாணி ஜெயராம், தென்னிந்தியத் திரைப்படப் பின்னணிப் பாடகி (இ. 2023)
- 1947 &ndash; மோசசு நாகமுத்து, கயானா அரசியல்வாதி, எழுத்தாளர்
- 1948 &ndash; கே. ஆர். விஜயா இந்திய திரைப்பட நடிகை
- 1952 &ndash; ஜீவா, தெலுங்குத் திரைப்பட நடிகர்
- 1957 &ndash; ஜி. விவேகானந்த், இந்திய அரசியல்வாதி
- 1961 &ndash; மன்சூர் அலி கான், தென்னிந்தியத் திரைப்பட நடிகர்
- 1965 &ndash; பென் ஸ்டில்லர், அமெரிக்க நடிகர்
- 1967 &ndash; இராஜிவ் தீக்சித், இந்திய சமூக ஆர்வலர் (இ. 2010)
- 1972 &ndash; கிறிஸ்டோப் பெக், தொலைக்காட்சி இசையமைப்பாளர்
- 1976 &ndash; மார்த்தா பர்கே, இத்தாலிய வானியலாளர்
- 1982 &ndash; எலிஷா கத்பெர்ட், கனடிய நடிகை
- 1985 &ndash; கலே கியூகோ, அமெரிக்க நடிகை
- 1987 &ndash; டேனியல் நோபோவா, எக்குவடோர் அரசியல்வாதி
- 1988 &ndash; பிலிப் ஹியூஸ், ஆத்திரேலியத் துடுப்பாளர் (இ. 2014)
- 1989 &ndash; அபர்ணா நாயர், மலையாளத் திரைப்பட நடிகை
- 1990 &ndash; மாக்னசு கார்ல்சன், நோர்வே சதுரங்க வீரர்
- 1990 &ndash; நிவேதா பெத்துராஜ், தென்னிந்தியத் திரைப்பட நடிகை
- 1990 &ndash; ராசி கன்னா, இந்தியத் திரைப்பட நடிகை
# நவம்பர் 30

## இறப்புகள்

- 1805 &ndash; பழசி இராசா, கோட்டயம்-மலபார் அரசர் (பி. 1753)
- 1830 &ndash; யோகான் தோபியாசு மேயர், செருமானிய இயற்பியலாளர், கணிதவியலாளர், வானியலாளர் (பி. 1752)
- 1900 &ndash; ஆஸ்கார் வைல்டு, ஐரிய எழுத்தாளர் (பி. 1854)
- 1930 &ndash; மேரி ஹாரிசு ஜோன்சு, அமெரிக்க தொழிலாளர் செயற்பாட்டாளர் (பி. 1837)
- 1988 &ndash; எம். கே. றொக்சாமி, இலங்கை இசைக்கலைஞர், திரைப்பட இசையமைப்பாளர் (பி. 1932)
- 1990 &ndash; டி. ஆர். ராமச்சந்திரன், தமிழ்த் திரைப்பட நடிகர் (பி. 1917)
- 1992 &ndash; மீனாம்பாள் சிவராஜ், தமிழக சமூகப் போராளி, பெண்ணியவாதி (பி. 1904)
- 2012 &ndash; ஐ. கே. குஜரால், இந்தியாவின் 12வது பிரதமர் (பி. 1919)
- 2013 &ndash; ரகுராம், திரைப்பட நடன இயக்குநர், நடிகர் (பி. 1948)
- 2013 &ndash; பால் வாக்கர், அமெரிக்க நடிகர் (பி. 1973)
- 2014 &ndash; ஜார்பம் காம்லின், இந்திய அரசியல்வாதி (பி. 1961)
- 2018 &ndash; ஜார்ஜ் எச். டபிள்யூ. புஷ், அமெரிக்காவின் 41-வது அரசுத்தலைவர் (பி. 1924)
- 2022 &ndash; சியான் செமீன், சீனாவின் 5வது அரசுத்தலைவர் (பி. 1926)
# நவம்பர் 30

## சிறப்பு நாள்

- தியாகிகள் நாள் (ஐக்கிய அரபு அமீரகம்)
- விடுதலை நாள் (பார்படோசு, ஐக்கிய இராச்சியத்திடம் இருந்து 1966)
- விடுதலை நாள் (தெற்கு யேமன், ஐக்கிய இராச்சியத்திடம் இருந்து 1967)
- புனித அந்திரேயா விழா - கத்தோலிக்கர் மற்றும் கிழக்கு மரபுவழி திருச்சபை)
# டெஸ்பெரேஸன்

***டெஸ்பெரேஸன்*** 2006 ஆம் ஆண்டு வெளிவந்த ஆங்கிலத் திரைப்படமாகும். தொலைக்காட்சிக்காகத் தயாரிக்கப்பட்ட இத்திரைப்படத்தில் டோம் ஸ்கெரிட், ரோன் பேர்ல்மேன் மற்றும் பலர் நடித்துள்ளனர்.
# டெஸ்பெரேஸன்

## வகை

பேய்ப்படம்
# டெஸ்பெரேஸன்

## கதை

சீனர்கள் அடிமைகளாக பணியமர்த்தப்பட்ட காலத்தின் பொழுது அமெரிக்காவில் நடைபெற்ற சுரங்கவேலைகளிலிருந்து விடுவிக்கப்படும் ஆவிஉருவம் உயிருள்ள அனைத்து விலங்கினங்களிலும் புகுந்து மனிதர்களைப் பழிவாங்கிவருகின்றது.
பாலைவனத் தோற்றம் கொண்ட பகுதியினுள் குடிகொண்டிருந்த ஆவி மனித உருவத்தினைப்பெற்று அங்குவரும் ஒவ்வொரு மனிதர்களையும் சிறையில் அடைத்து கொலைசெய்கின்றது.இதனைத் தெரிந்து கொள்ளும் அங்கு ஆவியால் கடத்தி வரப்பட்டவர்கள் எவ்வாறு அங்கிருந்து தப்பிச்செல்கின்றனர் என்பது திரைக்கதை முடிவாகும்.
# பிரிஸ்பேன்

**பிரிஸ்பேன்** அல்லது **பிறிஸ்பேன்** (*Brisbane*, , "பிறிஸ்பன்") ஆத்திரேலியாவின் குயின்சுலாந்து மாநிலத்தின் தலைநகரும், அம்மாநிலத்தின் மக்கள் அடர்த்தி கூடிய நகரமும், ஆத்திரேலியாவின் மூன்றாவது பெரிய மக்கள்தொகை கொண்ட நகரமும் ஆகும். பிரிஸ்பேனின் பெருநகர்ப் பகுதியில் 2.3 மில்லியன் மக்கள் (சூன் 2013) வாழ்கின்றனர். மிதவெப்ப மண்டல காலநிலையுடையது. ஐரோப்பியரின் ஆரம்பகாலக் குடியிருப்புப் பகுதியில் பிரிஸ்பேன் ஆற்றின் கரையில் மத்திய வணிகப் பகுதி அமைந்துள்ளது.  
நியூ சவுத் வேல்ஸ் குடியேற்ற நாட்டின் ஆளுநராக 1821 முதல் 1825 வரை இருந்த சர் தாமஸ் பிரிஸ்பேன் என்பவரின் பெயரால் பிறிஸ்பேன் ஆறு அழைக்கப்படுகிறது. இவ்வாற்றின் பெயரே அதன் கரையிலுள்ள பிறிஸ்பேன் நகரத்தின் பெயராகவும் விளங்குகிறது. தற்போதைய மத்திய வணிகப் பகுதியை அவர்கள் மியான்-ஜின் (கூர்முனை வடிவ இடம் எனப் பொருள்) என அழைத்து வந்தனர். மொரிட்டோன் குடா முதலில் மேத்தியூ பிலிண்டர்சுவினால் கண்டுபிடிக்கப்பட்டது. 1799 சூலை 17 இல் பிலிண்டர்சு வூடி முனை என இன்று அழைக்கப்படும் இடத்தில் தரையிறங்கினார். குடாவில் இருந்து பார்க்கும் போது இவ்விடத்தில் சிவப்பு நிற செங்குத்துப் பாறைகள் காணப்பட்டமையினால் அவர் "ரெட் கிளிஃப் முனை" எனப் பெயரிட்டார். 1823 இல் ஆளுனர் தோமசு பிறிஸ்பேன் குற்றவாளிகளுக்கான புதிய குடியேற்றத் திட்டம் ஒன்றை அமைப்பதற்கு ஆணையிட்டார்.
# கான்பரா

**கான்பரா** ஆஸ்திரேலியாவின் தலைநகரம் ஆகும். ஆஸ்திரேலியத் தலைநகரப் பிரதேசத்தில் அமைந்துள்ளது. சிட்னியிலிருந்து 300 கிலோ மீட்டர் தென்மேற்காகவும் மெல்பேர்ணில் இருந்து 650 கிலோமீட்டர் வட கிழக்காகவும் அமைந்துள்ளது. முழுக்க முழுக்கத் திட்டமிடப்பட்டு உருவாக்கப்பட்ட நகரம். மெல்பேர்ணும் சிட்னியும் எடுத்த தீர்மானத்தின் பிரகாரம் 1908 இல் தலைநகரமாகத் தேர்ந்தெடுக்கப்பட்டது. 1913 இல் உருவாகத் தொடங்கியது. ஆஸ்திரேலியப் பாராளுமன்றம், உயர் நீதிமன்றம், அயல்நாட்டுப் பேராளர் அலுவலகங்கள் போன்றவை இங்கே அமைந்துள்ளன.
# டார்வின் (ஆஸ்திரேலியா)

**டார்வின்** (*Darwin*) ஆஸ்திரேலியாவின் வட ஆள்புல மாநிலத்தின் தலைநகரம். இது ஆத்திரேலியாவின் வடக்குக் கரையில் திமோர் கடலில் அமைந்துள்ளது. 129,062 (2011) மக்கள்தொகையுடன் கூடிய இந்நகரம் அம்மாநிலத்தின் ஆகக் கூடிய மக்கள்தொகை உள்ள நகரமும், ஆத்திரேலியாவின் தலைநகர நகரங்களில் மிகச்சிறியதும் ஆகும். வெப்ப மண்டலக் காலநிலையுடன் ஈர மற்றும் உலர் பருவகாலங்களையும் கொண்டுள்ளது. ஆண்டு முழுவதும் சூடான காலநிலையைக் கொண்டிருக்கும்.  
பிரித்தானியர்களின் குடியேற்றம் ஆரம்பமாவதற்கு முன்னர், டார்வினின் பெரும் பகுதி லராக்கியா மக்கள் குடியிருந்தனர். 1839 செப்டம்பர் 9 இல் எச்.எம்.எஸ் பீகில் என்ற கப்பல் டார்வின் துறையைச் சென்றடைந்தது. ஜோன் விக்கம் என்பவர் அவருடைய முன்னைய கடற்பயணத்தில் தன்னுடன் பயணம் செய்த சார்லஸ் டார்வின் நினைவாக இந்நகருக்கு டார்வின் துறை (*Port Darwin*) எனப் பெயரிட்டார். இக்குடியேற்றத் திட்டம் 1869 ஆம் ஆண்டில் பால்மெர்ஸ்டன் (Palmerston) எனப் பெயரிடப்பட்டு, பின்னர் 1911 ஆம் ஆண்டில் மீண்டும் டார்வின் எனப் பெயர் மாற்றம் பெற்றது. இரண்டாம் உலகப்போரின் போது சப்பானியர்களின் குண்டுவீச்சுக்கு இலக்காகி நகரம் பெரும் சேதமடைந்து மீள உருவாக்கப்பட்டது. பின்னர் 1974 ஆம் ஆண்டில் இடம்பெற்ற சூறாவளி டிரேசியினால் மீண்டும் நகரம் அழிக்கப்பட்டது. தற்போது ஆத்திரேலியாவின் நவீன நகரங்களில் ஒன்றாகத் திகழ்கிறது.
# மேற்கு ஆத்திரேலியா

**மேற்கு ஆத்திரேலியா** (*Western Australia*) பரப்பளவில் ஆத்திரேலியாவின் மிகப் பெரும் மாநிலம். ஆத்திரேலிய நிலப்பரப்பில் மூன்றிலொரு பங்கு இதுவாகும். இதன் தலைநகரம் பேர்த். அகழ்வு மற்றும் பெட்ரோலியக் கைத்தொழில் பெருமளவு நடைபெறுகிறது.  
ஆத்திரேலியாவின் முதல் மக்கள் சுமார் 40,000 முதல் 60,000 ஆண்டுகளுக்கு முன்னர் வடக்கில் இருந்து வந்தனர். அடுத்த ஆயிரம் ஆண்டுகளில் அவர்கள் கொஞ்சம் கொஞ்சமாக முழு நிலப்பரப்புக்கும் பரவினர். பதினேழாம் நூற்றாண்டில் ஐரோப்பிய நாடுகாண் பயணிகள் இங்கு வரத்தொடங்கிய வேளையில் இவர்கள் மேற்கு ஆஸ்திரேலியா முழுவதும் சிறப்பான முறையில் பரவியிருந்தனர். இன ரீதியான, 2001 மக்கள் தொகை கணக்கெடுப்பின்படி மேற்கு ஆஸ்திரேலியா மக்கள் தொகையில் 77.5% ஐரோப்பிய வம்சாவளியை சேர்ந்தவர்களாவர்: இவர்களுள் மிகப்பெரிய தனி இனம் ஆங்கிலேயர்களாவர். கணக்கெடுப்பின்படி,733,783 (32.7%)பேர் ஆங்கிலேயர்கள். இவர்களுக்குப் பின் ஆஸ்திரேலியர்கள் 624,259 (27.8%), ஐரியர்கள் 171,667 (7.6%), இத்தாலியர்கள் 96,721 (4.3%), இசுக்கொட்டியர்கள் 62,781 (2.8%), ஜெர்மானியர் 51,672 (2.3%), சீனர் 48,894 (2.2%) ஆகியோர் காணப்படுகின்றனர். 2001ல் மேற்கு ஆஸ்திரேலியாவில் 58.496 ஆஸ்திரேலிய பழங்குடி மக்கள் காணப்பட்டனர். இவர்கள் மக்கள்தொகையில் 3.1%தினராவர்.
# மேற்கு ஆத்திரேலியா

## மேற்கு ஆஸ்திரேலியப் பாலைவனங்கள்

- சிறிய மணற்பாங்கான பாலைவனம்
- கிப்சன் பாலைவனம்
- பெரிய மணற்பாங்கான பாலைவனம்
- விக்டோரியா பெரிய பாலைவனம்
- தனாமி பாலைவனம்
# மேற்கு ஆத்திரேலியா

## இதனையும் காண்க

- ஈமு போர்
# தெற்கு ஆத்திரேலியா

**தெற்கு ஆத்திரேலியா** (*South Australia*, **SA**) என்பது ஆத்திரேலியாவின் தென்-நடுப் பகுதியில் உள்ள ஓர் மாநிலம் ஆகும். இதன் மொத்த நிலப்பரப்பு 984,321 சதுர கிலோமீட்டர்கள் (380,048 சதுர மைல்). இது ஆத்திரேலிய மாநிலங்களில் நான்காவது பெரியது ஆகும். ஆத்திரேலியக் கண்டத்தின் மிகவும் வறண்ட பகுதிகளைக் கொண்ட இம்மாநிலம் 1.8 மில்லியன் மக்கள்தொகையைக் கொண்டுள்ளது.  
தெற்கு ஆத்திரேலியா தசுமேனியா தவிந்த ஏனைய அனைத்து மாநிலங்களுடனும் எல்லைகளைப் பகிர்ந்து கொண்டுள்ளது. இதன் எல்லைகளாக மேற்கே மேற்கு ஆத்திரேலியா, வடக்கே வட ஆள்புலம், வடகிழக்கில் குயின்ஸ்லாந்து, கிழக்கே நியூ சவுத் வேல்ஸ், தென்கிழக்கே விக்டோரியா, தெற்கே பெரும் ஆஸ்திரேலிய விரிகுடா ஆகியன உள்ளன. இந்த மாநிலம் ஆத்திரேலிய மக்கள்தொகையில் 8% க்கும் குறைவாக உள்ளது, ஆறு மாநிலங்கள் மற்றும் இரண்டு ஆள்புலங்களில் மக்கள்தொகையில் ஐந்தாவது இடத்தில் உள்ளது. இதன் பெரும்பான்மையான மக்கள் பெருநகர அடிலெய்டில் வசிக்கின்றனர். எஞ்சிய பெரும்பாலானோர் தென்கிழக்கு கடற்கரைப் பகுதியிலும், முர்ரே ஆற்றின் வளமான பகுதிகளிலும் குடியேறியுள்ளனர். மாநிலத்தின் ஐரோப்பியக் குடியேற்றத் தோற்றம் ஆத்திரேலியாவில் ஒரு குற்றவாளிக் குடியேற்றமாக இல்லாமல், சுதந்திரமாக குடியேறிய, திட்டமிடப்பட்ட பிரித்தானிய மாகாணமாகத் தனித்துவமானது. 1836 திசம்பர் 28 ஆம் நாள் குடியேற்றக் கால அரசாங்கம் இயங்கத் தொடங்கியது.  
கண்டத்தின் ஏனைய பகுதிகளைப் போலவே, இப்பகுதியும் பல தொல்குடியினர்களாலும் பழங்குடி மொழிகளாலும் மனித ஆக்கிரமிப்பின் நீண்ட வரலாற்றைக் கொண்டுள்ளது. தலைநகர் அடிலெய்டு நிறுவப்படுவதற்கு ஐந்து மாதங்களுக்கு முன்பு, 1836 சூலை 26 அன்று, தெற்கு ஆத்திரேலியக் கம்பனி, கங்காரு தீவின் கிங்சுகோட் என்ற இடத்தில் ஒரு தற்காலிகக் குடியேற்றத்தை நிறுவியது. குடியேற்றத்திற்குப் பின்னால் உள்ள வழிகாட்டும் கொள்கை "திட்டமிடப்பட்ட குடியேற்ற" ஆகும், இது எட்வர்ட் வேக்ஃபீல்டு என்பவரால் முன்வைக்கப்பட்ட கோட்பாடு. சுதந்திரமான குடியேற்றவாசிகளுக்கான நாகரிகத்தின் மையமாக மாகாணத்தை நிறுவுவது, குடிசார் உரிமைகள், மத சகிப்புத்தன்மை ஆகியவற்றை உறுதி செய்வதே இலக்காக இருந்தது. இன்று, இது அதன் சிறந்த ஒயின், கலாச்சார விழாக்களுக்காக அறியப்படுகிறது. மாநிலத்தின் பொருளாதாரம் வேளாண்மை, உற்பத்தி, சுரங்கத் தொழில்களால் ஆதிக்கம் செலுத்துகிறது.